S-66/2019

Mál þetta, sem þingfest var og dómtekið þriðjudaginn 26. mars sl., er höfðað með ákæru lögreglustjórans í Vestmannaeyjum þann 26. febrúar sl., á hendur A og V-kk-þgf Ó-kk-þgf K-kk-þgf,.

Við þingfestingu málsins var þáttur ákærða A úr máli þessu og sameinaður máli dómsins nr. S69/2019, sem bíður dóms. Mál þetta var höfðað á hendur ákærðu báðum fyrir fíkniefnalagabrot með því að hafa að kvöldi þriðjudagsins 7. mars 2017 haft í vörslum sínum að hluta til í sölu og dreifingarskyni samtals 44,78 grömm af maríhúana og 2,11 grömm af tóbaksblönduðu kannabisefni en um leið og lögregla kom inn á heimili ákærða, A, fundust 4,14 grömm af maríhúana og 2,11 grömm af tóbaksblönduðu kannabisefni á ofni í stofu en við nánari leit lögreglu fundust 40,64 grömm af maríhúana límd aftan á mynd sem hékk á vegg í stofu.

(mál 3192017957)

Telst þetta varða við 2., sbr. 5. og 6. gr. laga um ávana og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærðu verði dæmdir til refsingar, til greiðslu alls sakarkostnaðar og til að sæta upptöku á samtals 44,78 grömmum af maríhúana og 2,11 grömmum af tóbaksblönduðu kannabisefni auk þess er krafist að ákærða A verði gert að sæta upptöku á 15.000 krónum sem lagt var hald á við rannsókn málsins, allt samkvæmt 6. og 7. mgr. 5. gr. nefndra laga um ávana og fíkniefni og 2. mgr. 14. gr. nefndrar reglugerðar um ávana og fíkniefni og önnur eftirlitsskyld efni.

Ákærði V-kk-nf Ó-kk-nf mætti ekki við þingfestingu málsins þrátt fyrir lögmæta birtingu ákæru þann 19. mars sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði V-kk-nf Ó-kk-nf ellefu sinnum áður sætt refsingu, þar af fimm sinnum vegna brota gegn lögum nr. 65/1974 um ávana og fíkniefni. Ákærði var þann 2. nóvember 2017 fundinn sekur um húsbrot og eignaspjöll og honum gert að sæta fangelsi í 45 daga, en fullnustu refsingarinnar var frestað skilorðsbundið. Rétt er að taka fram að framangreind refsing var hegningarauki við eldri dóm. Þá var ákærða þann 6. júní 2018 gerð sekt vegna umferðarlagabrots. Brot það sem ákærði er nú sakfelldur fyrir er framið fyrir uppkvaðningu síðastgreinds dóms sem og ákvörðun framangreindrar sektar. Verður ákærða því nú dæmdur hegningarauki og ber að dæma upp framangreinda refsingu og ákveða refsingu í einu lagi, sbr. 60. gr. og 78. gr. almennra hegningarlaga nr. 19/1940.

Refsing ákærða er hæfilega ákveðin fangelsi í 60 daga. Að virtum atvikum máls þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum. Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði. Engan sakarkostnað leiddi af máli þessu.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D Ó M S O R Ð :

Ákærði, V-kk-nf Ó-kk-nf K-kk-nf, sæti fangelsi í 60 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Gerð eru upptæk samtals 44,78 g af maríhúana og 2,11 g af tóbaksblönduðu kannabisefni.

S-kvk-nf I-kvk-nf.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði V-kk-nf Ó-kk-nf ellefu sinnum áður sætt refsingu, þar af fimm sinnum vegna brota gegn lögum nr. 65/1974 um ávana og fíkniefni. Ákærði var þann 2. nóvember 2017 fundinn sekur um húsbrot og eignaspjöll og honum gert að sæta fangelsi í 45 daga, en fullnustu refsingarinnar var frestað skilorðsbundið. Rétt er að taka fram að framangreind refsing var hegningarauki við eldri dóm. Þá var ákærða þann 6. júní 2018 gerð sekt vegna umferðarlagabrots. Brot það sem ákærði er nú sakfelldur fyrir er framið fyrir uppkvaðningu síðastgreinds dóms sem og ákvörðun framangreindrar sektar. Verður ákærða því nú dæmdur hegningarauki og ber að dæma upp framangreinda refsingu og ákveða refsingu í einu lagi, sbr. 60. gr. og 78. gr. almennra hegningarlaga nr. 19/1940.

Refsing ákærða er hæfilega ákveðin fangelsi í 60 daga. Að virtum atvikum máls þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum. Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði. Engan sakarkostnað leiddi af máli þessu.

S-kvk-nf I-kvk-nf, löglærður aðstoðarmaður dómara, kveður upp dóm þennan.

Ákærði, V-kk-nf Ó-kk-nf K-kk-nf, sæti fangelsi í 60 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Gerð eru upptæk samtals 44,78 g af maríhúana og 2,11 g af tóbaksblönduðu kannabisefni.

S-kvk-nf I-kvk-nf.